Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 176

2. Műszaki előírások A Szabályzat III. fejezetében előírt követelményeket figyelembe kell venni, és az ott megadottakon túlmenően a következő előírásokat is ki kell elégíteni. 2.1. Alkalmazható anyagok, hőkezelések 2.1.1. A nyomástartó részek gyártásához az EURO- NORM 120-83 szerinti acélt kell használni, és a Felügyelettel engedélyeztetni kell. 2.1.2. A hegesztett palacktest részeit és a palacktesthez hegesztett valamennyi tartozékot hasonló tulajdonságú anyagokból kell gyártani. 2.1.3. A hegesztési hozaganyagoknak olyan minőségűnek kell lenni, hogy a hegesztési varratok tulajdonságai egyenértékűek legyenek az alapanyagéval. 2.1.4. Akkreditált vizsgáló szervezetnek kell végezni a vegyelemzést. Az elemzésekhez a próbatesteket vagy a palack gyártóhoz szállított félkész termékből vagy a kész palackból kell kivenni. Utóbbi esetben a próbatesteket a 3.1. pont szerinti mechanikai vizsgálatokhoz, vagy a 3.2. pont szerinti felszakítási vizsgálatokhoz kiválasztott palackokból is ki lehet vágni. 2.1.5. Meg kell adni a palack gyártásánál alkalmazott hegesztési eljárásokat, és a Felügyelet rendelkezésére kell bocsátani az összes alapanyag és hegesztési varrat vizsgálatainak adatait és bizonylatait. 2.1.6. Hőkezelés A palackokat normalizált vagy feszültségcsökkentett állapotban kell szállítani. Bizonylatolni kell a kész palackoknak a hegesztési varratok elkészítése után elvégzett hőkezelését, és az elvégzett hőkezelés adatait is meg kell adni. Helyi hőkezelés nem engedhető meg. * MSZ EN 10052 szerint. 1998/106. szám 2.2. A nyomástartó részek méretezése 2.2.1. A palackok hengeres köpenyének falvastagsága nem lehet kisebb a következő összefüggéssel számított értéknél: 2.2.1.1. hosszvarrat nélküli palackoknál: a = Ph× D 20× R e 4 ⁄ 3 + Ph (mm), 2.2.1.2. hosszvarrattal rendelkező palackoknál: a = Ph× D 20× R e 4 ⁄ 3 Z+ Ph (mm), ahol — Z = 0,85, ha a radiográfiai vizsgálatot a hegesztési varratok találkozásainál a következőképpen végzik: hosszvarratokon 100 mm-es szakaszon, körvarratokon 50 mm-es szakaszon (25 mm-re a hosszvarrat mindkét oldalán), és gépenként 1 db palackot vizsgálnak meg minden műszak kezdetén és 1 db palackot a műszak végén; — Z = 1, ha a radiográfiai vizsgálatot a hegesztési varratok találkozásainál a következőképpen végzik: hosszvarratokon 100 mm-es szakaszon, körvarratokon 50 mm-es szakaszon (25 mm-re a hosszvarrat mindkét oldalán), és a gyártott palackok szúrópróbaszerűen kiválasztott 10%-át vizsgálják meg. Ha a radiográfiai vizsgálatoknál olyan hibákat találnak, amelyek a 3.4.1.4. pont meghatározása szerint nem engedhetők meg, akkor az érintett gyártást felül kell vizsgálni, és a hibák kiküszöbölésére a szükséges intézkedéseket meg kell tenni. 2.2.2. A palackfenekek méretei és méretezése (a VI. fejezet 1. mellékletben lévő ábrák szerint) 2.2.2.1. A palackfenekek méreteinek a következő feltételeket kell kielégíteniük: — kosárgörbe alakú fenekeknél: 0,003× D ≤ b ≤ 0,08× D r ≥ 0,1× D R ≤ D H ≥ 0,18× D r ≥ 2b h ≥ 4 b — elliptikus alakú fenekeknél: 0,003× D ≤ b ≤ 0,08× D H ≥ 0,18× D h ≥ 4× b — félgömb alakú fenekeknél: 0,003× D ≤ b ≤ 0,16× D 2.2.2.2. A domborított fenekek falvastagsága nem lehet kisebb, mint a következő összefüggésből számított érték: b = Ph× D 20× R e 4 ⁄ 3 × C A C alaktényezőt a VI. fejezet 2. mellékletében lévő táblázatából kell meghatározni. A domborított fenék névleges falvastagsága legalább a palack hengeres részének névleges falvastagságával legyen egyenlő. 2.2.3. A hengeres rész és a domborított fenék névleges falvastagsága nem lehet kisebb, mint: D 250 + 0,7 mm, Ph < 30 bar-nál D 250 + 1 mm, Ph ≥ 30 bar-nál de legalább 1,5 mm. 2.2.4. A palacktest — a szelep kivételével — két vagy legfeljebb három részből állhat. A palackfenekeket egy darabból kell gyártani, domború kivitellel. 2.3. Szerkezeti kialakítás, kivitelezés A Szabályzat III. fejezetének 2. pontjában előírt követelményeket figyelembe kell venni. 2.3.1. Megfelelő ellenőrzéssel gondoskodni kell arról, hogy a palackok gyártásához felhasznált lemezek és alkatrészek mentesek legyenek olyan hibáktól, amelyek csökkenthetik a palackok biztonságos használatát. 2.3.2. A gyártás során minden palack falvastagságát, valamint külső és belső felületi állapotát vizsgálni kell, hogy ellenőrizzék a következőket: — a falvastagság egyetlen helyen sem kisebb a rajzon előírtnál (számítottnál), — a palack külső és belső felülete mentes az olyan hibáktól, amelyek a biztonságot veszélyeztetnék. 2.3.3. A köpeny hengeres részének a kör alaktól való eltérése (ovalitása), azaz a legnagyobb és a legkisebb külső átmérő közötti különbség ugyanabban a keresztmetszetben, nem lehet nagyobb a közepes átmérő 1%-ánál. A palack hengeres része alkotóinak eltérése az egyenestől — a hosszára vonatkoztatva — méterenként legfeljebb 3 mm lehet. 2.3.4. A hegesztésre vonatkozó előírások 2.3.4.1. Meg kell adni az alkalmazandó hegesztési eljárást, technológiát és a gyártásközi ellenőrzéseket. 2.3.4.2. A tompahegesztésű varratokat automatikus hegesztési eljárással kell készíteni. A nyomástartó részek tompahegesztésű varratai nem lehetnek a fenékperem olyan környezetében, ahol a profil változik. A sarokvarratokkal tompavarratokat lefedni nem szabad, azoktól a legközelebbi varratnak legalább 10 mmre kell lenni. A tompavarratnál az élek eltolódása nem lehet több, mint a falvastagság 1/5-öd része. 2.3.4.3. A palack nyomástartó részeinek hegesztett varratai feleljenek meg a következő feltételeknek (lásd a VI. fejezet 4. mellékletben megadott ábrákat): — hosszvarrat: teljes falvastagságban áthegesztett tompavarrat, 1998/106. szám — körvarrat (a nyakgyűrű és a palack felső részének hegesztési varrata kivételével): teljes falvastagságban áthegesztett tompavarrat (az alátétsávos varrat a tompavarrat különleges formájának számít), — a nyakgyűrűt és a palack felső részét összekötő hegesztési varrat: tompavarrat vagy sarokvarrat; a tompavarrat a teljes falvastagságban áthegesztett (az alátétsávos varrat a tompavarrat különleges formájának számít); más varratkialakítás is alkalmazható, ha a felső fenékbe hegesztett nyakgyűrű a palack belsejében van, és azt olyan hegesztési varrattal rögzítették a palackfenékhez, amelynek nem feladata a palack tömörségének biztosítása (pl. a VI. fejezet 4. melléklet 4. ábrája szerinti). 2.3.4.4. A hegesztési varrat nem térhet el az illesztés vonalától, és a hegesztési varratokban nem lehet olyan hiba, amely a palackok biztonságát veszélyeztetheti. 2.3.4.5. A hegesztési varratok ellenőrzése A kétrészes palackok tompahegesztésű körvarratainak radiográfiai vizsgálatát 100 mm hosszon kell elvégezni — a VI. fejezet 4. melléklete 2. ábrájának „A” kialakítás szerinti hegesztési varratok kivételével — folyamatos gyártáskor 1-1 db palackon, minden műszak kezdetén és végén, és a gyártás 12 óránál hosszabb megszakítása esetén, minden első hegesztett palackon. 2.3.4.6. A palackok ráhegesztett tartozékainak hegesztésére vonatkozó előírásokat a III. fejezet 2.2.9. pontja tartalmazza.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes